Ruerue i winim VT1 million long Pentecost
Ruerue Futbol klab i jampion blong Pentecost Yut festival long Pentecost taem i winim VT1 million.
Ruerue i ronwe wetem VT1 million afta we hemi winim tim blong Pentcost Futbol klab long wan score blong tri zero long Lini Memorial Stadium.
Tufala futbol klab ia i displeim wan strong mo maj long taem ia we olgeta sapota oli watjem gem wetem bigfala interes.
Wina blong nambatri ples i ko long futbol club blong komuniti blong Lol Tavola long Not Pentecost wetem tu gol blong zero akensem Ascensen Futbol klab.
VBTC Sports i toktok wetem Jim Linvanua, Competisen Maneja blong Pentecost Yut Futbol Festival we hemi talem se maj ia plante pipol i wajem.
“Finol futbol matj bitwin Ruerue Futbol klab wetem Pentecost futbol club emi wan strong matj, semtaem i kapjarem atensen blong plante pipol we oli presen long taem ia blong witnesem wina blong VT1 million futbol tunamen ia,” Mr Linvanua i talem.
Mr Linvanua i kontniu blong talem se afta long maj ia ol pleia oli kobak long vilij we oli camp long hem mo wan seremoni i tekem ples.
“Adoption seremoni long ol pleia blong Mele o Tupuji, hemi folem Penama Football Strategic plan we ol klab blo Penama i save strengthenem rilasip blong wetem ol clubs blong Port Vila Football Association mo ol nara klab long kaontri.
“Adopsen ia i minim se sapos ol pleia oli travel wan dei i ko long Pentecost, oli kat wan famili blong lukaotem olgeta.
VBTC Sports i traem blong karem toktok blong wan memba blong Ruerue Futbol Klab mbe i no posibol.
Futbol matj ia i en long January 22.
tpi_Latn tpi_Latn tpi_Latn tpi_Latn tpi_Latn fur_Latn tpi_Latn tpi_Latn tpi_Latn tpi_Latn tpi_Latn tpi_Latn